Diari Oficial de la Generalitat Valenciana


Sumari del DOGV 5164, del 28-12-2005 (2005/13449)

Resolució de 3 d'agost de 2005, del secretari autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana els apartaments Costamarina d'Orihuela, i en conseqüència, conclús el procediment iniciat pel Servici Territorial d'Alacant i es procedix a l'arxiu de les actuacions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5164

Data del DOGV
:   28-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13034


Organisme emissor
:   Conselleria de Turisme

Tipus de document
:   Anunci

Resolució de 3 d'agost de 2005, del secretari autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana els apartaments Costamarina d'Orihuela, i en conseqüència, conclús el procediment iniciat pel Servici Territorial d'Alacant i es procedix a l'arxiu de les actuacions. [2005/X13907]
  
Per no haver sigut possible notificar de forma personal i directa a l'interessat Jonh & Nuala Kearney com a representant de la mercantil Costamarina Holidays, SL, la resolució de baixa dels esmentats apartaments en el Registre General d'Empreses, Establiments i Professions Turístiques de la Comunitat Valenciana, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 5 de desembre de 2005.- La cap de l'Àrea de Producte: Isabel Palafox Gámir.
  
Vista la proposta de baixa d'ofici efectuada pel Servici Territorial de Turisme d'Alacant del bloc d'apartaments ?Costamarina?, sitis a la parcel·la H-12 i H-1, Sector a-1 d'Orihuela, signatura AA-634.
  
Atés que:
  
Primer
  
En data 13 de gener d'enguany es va fer visita per la Inspecció del Servici Territorial de Turisme d'Alacant, comprovant-se que actualment no són explotats turísticament per cap empresa, ocupant-los per temporades els seus propietaris.
  
Segon
  
Omplit el tràmit d'audiència previst en l'article 84 de la Llei de Règim Jurídic de les Administracions Públiques i del Procediment Administratiu Comú, l'interessat no ha presentat al·legacions.
  
Als anteriors fets li són d'aplicació
  
Fonaments de dret
  
Primer
  
L'article 4.2 del Decret 30/1993, de 8 de març, del Govern Valencià, pel qual s'aprova el Reglament d'Apartaments Turístics, Viles, Xalets, Bungalous i semblants a la Comunitat Valenciana establix que ?Es denomina bloc a la totalitat d'un edifici o complex integrat per apartaments, viles, xalets, bungalous o semblants que, amb instal·lacions i/o servicis comuns, siga destinat al tràfic turístic?.
  
Per tant, els apartaments ?Costamarina- no constituïxen un bloc d'apartaments turístics.
  
Segon
  
L'article 14.3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, establix que ?La modalitat i, si és el cas, classificació atorgada per l'administració Turística es mantindrà mentre siguen complits els requisits tinguts en compte en efectuar aquella, i mentre persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa del mateix en el corresponent Registre?.
  
Tercer
  
L'article 65 de la Llei 3/1998, de 21 de maig, de Turisme de la Comunitat Valenciana, en relació amb l'art. 89.5 de la Llei 30/1992, de 26 de novembre, referits als informes d'inspecció el seu valor probatori.
  
Per allò que s'ha exposat, el secretari Autonòmic de Turisme i director de l'Agència Valenciana de Turisme, en virtut de les competències conferides per l'article 9.2.i) del Decret 209/2004, de 8 d'octubre, del Govern Valencià, pel qual s'aprova el Reglament de l'Agència Valenciana de Turisme (DOGV de 13 d'octubre de 2004), resol:
  
Donar de baixa en el Registre General d'Empreses, Establiments i Professions Turístiques de la Comunitat Valenciana com a bloc d'apartaments turístics als apartaments ?Costamarina- sitis a la Parcel·la H-12 i H-1, Sector a-1 d'Orihuela, signatura AA-634.
  
El que es notifica de conformitat amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra esta resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de l'Agència Valenciana del Turisme en el termini d'un mes, comptat a partir de l'endemà de la recepció de la notificació, d'acord amb el que establix els articles 114, 115 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.